
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2015 M. BALANDŽIO 3 D. ĮSAKYMO NR. 3D-254  „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS
„AGRARINĖ APLINKOSAUGA IR KLIMATAS“ ĮGYVENDINIMO TAISYKLIŲ PATVIRTINIMO“ PAKEITIMO 

2023 m. balandžio 24 d. Nr. 3D-272
Vilnius


P a k e i č i u Lietuvos kaimo plėtros 2014–2020 metų programos priemonės „Agrarinė aplinkosauga ir klimatas“ įgyvendinimo taisykles, patvirtintas Lietuvos Respublikos žemės ūkio ministro 2015 m. balandžio 3 d. įsakymu Nr. 3D-254 „Dėl Lietuvos kaimo plėtros 2014–2020 metų programos priemonės „Agrarinė aplinkosauga ir klimatas“ įgyvendinimo taisyklių patvirtinimo“:
. Papildau 82 papunkčiu:
„. Perskaičiavus (padidinus) kompensacines išmokas, nauji kompensacinių išmokų dydžiai būtų taikomi tais pačiais metais pateiktoms paraiškoms.“
. Pripažįstu netekusiu galios 12.3 papunktį.
. Pakeičiu 12.8 papunktį ir jį išdėstau taip:
„. Įsipareigojimų laikotarpio trukmė pareiškėjams, pirmą kartą teikiantiems paraiškas 2021–2022 m. laikotarpiu, – 3 metai. Ankstesniais paraiškų priėmimo metais pateikusieji paramos paraiškas ir įgyvendinantieji tęstinius įsipareigojimus, juos tęsia nedidindami daugiau kaip 0,5 ha paramos paraiškose pagal Lietuvos kaimo plėtros 2014–2020 metų programos priemonę „Agrarinė aplinkosauga ir klimatas“ deklaruoto ploto. Naujai 2023 m. prisiimamų įsipareigojimų laikotarpio trukmė pareiškėjams, pirmą kartą teikiantiems paraiškas pagal veiklas: „Dirvožemio apsauga“, „Melioracijos griovių šlaitų priežiūra“, „Rizikos“ vandens telkinių būklės gerinimas“, „Vandens telkinių apsauga nuo taršos ir dirvos erozijos ariamojoje žemėje“, „Ražienų laukai per žiemą“, – 3 metai.“ 
. Pakeičiu 13.2.5 papunktį ir jį išdėstau taip:
„. veiklą „Ražienų laukai per žiemą“ vykdyti ne didesniame kaip 30 proc. ražienų laukams tinkamų augalų rūšių plote. Didžiausias neapartas ražienų plotas, už kurį skiriama parama dalyvaujant veikloje, – ne didesnis kaip 70 ha. Vykdydami tęstinius įsipareigojimus, prisiimtus iki 2023 m., pareiškėjai gali pasididinti įsipareigotą plotą pagal veiklą iki 70 ha.  
Pareiškėjams, kurie tiesioginėms išmokoms gauti deklaruoja iki 10 ha žemės ūkio naudmenų, ražienų plotas, už kurį skiriama parama dalyvaujant veikloje, neribojamas;“.
. Pakeičiu 19.8.2 papunktį ir jį išdėstau taip:
„. jei valdoje kituose, nei deklaruoti pagal šią veiklą, plotuose yra naudojamos kalkinimo ir (arba) mineralinės trąšos ir (arba) organinės trąšos (išskyrus, kai tręšiama mėšlu ir (ar) srutomis) ir (arba) žemės ūkio valdoje naudojamos mineralinės trąšos, privaloma per PPIS (adresu https://paseliai.vic.lt) įvesti duomenis apie panaudotus tręšiamuosius produktus: lauko atpažinimo numerį (kontrolinio žemės sklypo ir lauko numerį arba lauko eilės numerį), pasėlio kodą arba augalo pavadinimą, tręšiamą ar kalkinamą plotą, trąšos ar kalkinimo medžiagos pavadinimą, panaudotos trąšos ar kalkinimo medžiagos kiekį (kg), panaudotos trąšos ar kalkinimo medžiagos kiekį (kg į ha), trąšų kiekį perskaičiavus pagal azoto kiekį (kg į ha), tręšimo arba kalkinimo datą. Duomenys turi būti užpildyti (pildo pats pareiškėjas arba padedant seniūnijos darbuotojams) per 20 darbo dienų nuo tręšiamųjų ir kalkinamųjų produktų panaudojimo;“.
. Pakeičiu 19.18.2 papunktį ir jį išdėstau taip:
„. Nemuno deltos užliejamų pievų teritorijoje, kuri priskiriama prie vietovių, kuriose esama specifinių kliūčių, kategorijos (Lumpėnų, Stoniškių, Kintų ir Rusnės seniūnijose), nupjautos žolės ritinius išvežti iš laukų iki spalio 30 d. Šis žemės ūkio veiklos vykdymo kriterijus taikomas įgyvendinant veiklas „Ekstensyvus pievų tvarkymas ganant gyvulius“, „Medingųjų augalų arba daugiamečių žolių juostos ar laukai ariamojoje žemėje“, „Vandens telkinių apsauga nuo taršos ir dirvos erozijos ariamojoje žemėje“, „Rizikos“ vandens telkinių būklės gerinimas“, „Dirvožemio apsauga“ (išskyrus tuos atvejus, kai apsėjama ankštinėmis kultūromis);“. 
. Papildau 20.9 papunkčiu:
„. nuo 2022 m. prisiėmę įsipareigojimus pagal veiklą gali nušienauti pievas po birželio 20 d., po to ganyti gyvulius deklaruotuose pagal veiklą plotuose visą prisiimtų įsipareigojimų laikotarpį, t. y. 2022–2024 m. laikotarpiu.
Pareiškėjams, tęsiantiems iki 2022 m. prisiimtus įsipareigojimus, taikomos įgyvendinimo taisyklių 20.7 papunkčio nuostatos, kurios galiojo paraiškos teikimo metu.“
. Pakeičiu 22.5 papunktį ir jį išdėstau taip:
„. atlikęs šlapynės sutvarkymo darbus informuoja Agentūrą per 5 darbo dienas, bet ne vėliau kaip iki kovo 1 d., naudodamasis mobiliąja programėle „NMA agro“, pateikdamas nuotraukas iš skirtingų lauko vietų, kuriose aiškiai matytųsi deklaruotos ir sutvarkytos šlapynės vaizdas. Šis reikalavimas taikomas visiems pareiškėjams, deklaruojantiems pagal veiklą „Ekstensyvus šlapynių tvarkymas“ nuo 1 ha, kodu 5PT-3 laukus, ne mažesnius kaip 0,1 ha.“
. Papildau 25.3 papunkčiu:
„. deklaruojamos medingųjų augalų arba daugiamečių žolių juostos ar laukai ariamojoje žemėje yra tinkami užskaitai pagal Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, 8 GAAB standartą „Mažiausia ariamos žemės, skirtos negamybiniams plotams arba objektams, dalis, o visame žemės ūkio paskirties žemės plote – kraštovaizdžio elementų išlaikymas ir draudimas pjauti gyvatvores ir medžius paukščių veisimosi ir jauniklių auginimo sezonu“.
. Pakeičiu 27.2 papunktį ir jį išdėstau taip:
„. nenaudoti organinių ir mineralinių trąšų, augalų apsaugos produktų melioracijos griovio šlaite ir 1 metro pločio apsauginėje juostoje. Nuo 2023 m. naujai deklaruotuose melioracijos griovių šlaituose ir 3 metrų apsauginėje juostoje nenaudoti organinių ir mineralinių trąšų, augalų apsaugos produktų;“.
. Pakeičiu 27.3.1.1 papunktį ir jį išdėstau taip:
„. melioracijos griovio šlaitą ir 3 m pločio apsauginę juostą nušienauti kartą per metus (pradėti šienavimą ne anksčiau kaip rugpjūčio 1 d. ir baigti iki rugsėjo 30 d.);“.
. Pakeičiu 27.3.1.2 papunktį ir jį išdėstau taip:
„. pašalinti krūmus ir jų ataugas, augančias melioracijos griovių šlaituose ir 3 metro pločio apsauginėje juostoje, iki rugsėjo 30 d.;“.
. Pakeičiu 27.3.2.1 papunktį ir jį išdėstau taip:
„. melioracijos griovio šlaitą ir 3 metro pločio apsauginę juostą nušienauti kartą per metus (pradėti šienavimą ne anksčiau kaip rugpjūčio 1 d. ir baigti iki rugsėjo 30 d.);“.
. Pakeičiu 27.3.3 papunktį ir jį išdėstau taip:
„. pašalinti krūmus ir jų ataugas, augančias melioracijos griovių šlaituose ir 3 metro pločio apsauginėje juostoje, iki rugsėjo 30 d.“
. Papildau 27.5 papunkčiu:
„. deklaruojami melioracijos griovių šlaitai su 3 metrų apsaugine juosta yra tinkami užskaitai pagal Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, 8 GAAB standartą „Mažiausia ariamos žemės, skirtos negamybiniams plotams arba objektams, dalis, o visame žemės ūkio paskirties žemės plote – kraštovaizdžio elementų išlaikymas ir draudimas pjauti gyvatvores ir medžius paukščių veisimosi ir jauniklių auginimo sezonu“.
. Pakeičiu 28.6 papunktį ir jį išdėstau taip:
„. laikantis kiekvienai rūšiai reikalingos fitosanitarinės pertraukos, sudaryti ir vykdyti sėjomainos planą. Reikalavimas netaikomas daugiamečiams sodiniams. Pareiškėjo arba jo įgalioto asmens parašu patvirtinta sėjomainos plano kopija turi būti pateikta Agentūrai patikros vietoje metu;“.
. Pakeičiu 28.7 papunktį ir jį išdėstau taip:
„. kiekvienais metais, vadovaujantis dirvožemio ir (arba) augalo laboratoriniais tyrimais, sudaryti ir vykdyti tręšimo planą laukams, deklaruojamiems pagal šią veiklą, jei tręšiama mėšlu ir (ar) srutomis daugiau kaip 30 ha žemės ūkio naudmenų per kalendorinius metus. Pareiškėjo arba jo įgalioto asmens parašu patvirtinta tręšimo plano kopija turi būti pateikta Agentūrai patikros vietoje metu;“.
. Pakeičiu 29.3 papunktį ir jį išdėstau taip:
„. plotai, kuriuose pareiškėjai pagal šią veiklą deklaruoja ankštinius augalus ir (arba) jų mišinius ir (arba) daugiametes žoles, negali būti mažesni nei plotų proporcijos, nurodytos Taisyklių 29.1.1.1 ir 29.1.2.1 papunkčiuose.“ 
. Papildau 29.4 papunkčiu ir jį išdėstau taip:
„. deklaruojami ankštiniai augalai ir (arba) jų mišinys ir (arba) įsėjamas daugiamečių žolių įsėlis yra tinkami užskaitai pagal Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, 8 GAAB standartą „Mažiausia ariamos žemės, skirtos negamybiniams plotams arba objektams, dalis, o visame žemės ūkio paskirties žemės plote – kraštovaizdžio elementų išlaikymas ir draudimas pjauti gyvatvores ir medžius paukščių veisimosi ir jauniklių auginimo sezonu“.
. Pakeičiu 301.3 papunktį ir jį išdėstau taip:
„. įterpti tarpinius augalus į dirvą prieš pagrindinės kultūros sėją. Šis papunktis netaikomas naudojantiems bearimes technologijas;“.
. Pripažįstu netekusiu galios 301.6 papunktį.
. Pripažįstu netekusiu galios 302.5 papunktį.
. Pakeičiu 42 punktą ir jį išdėstau taip:
„. Melioracijos griovio plotas yra matuojamas nuo melioracijos griovio kranto linijos su vandens paviršiumi iki melioracijos griovio šlaito viršutinės briaunos, o 3 m pločio daugiamečių žolių apsauginė juosta taip pat yra įskaičiuojama į prašomos paramos plotą.“
. Pakeičiu 3 priedą ir jį išdėstau taip:

„Skirtingų rūšių gyvūnų vieneto atitikties sutartiniam gyvuliui lentelė:
„
Nr.	Ūkiniai gyvūnai	Vieno ūkinio gyvūno vertė SG
1.	Karvės, buliai, vyresni nei 2 m.	1
2.	Galvijai (prieauglis) nuo 1 iki 2 m.	0,7
3.	Veršeliai iki 1 m.	0,25
4.	Taurieji elniai, Dovydo elniai	0,2
5.	Danieliai, dėmėtieji elniai	0,11
6.	Bizonai, stumbrai	0,6
7.	Avys, ožkos	0,07
8.	Arkliai nuo 1 m.	1
9.	Kumeliukai iki 1 m.	0,4
10.	Paršavedės (su paršeliais žindukliais), kuiliai	0,35
11.	Paršeliai nuo 7 iki 32 kg (3 mėn.)	0,01
12.	Kiaulės nuo 3 iki 8 mėn.	0,1
13.	Kiaulės nuo 8 mėn.	0,11

“



Žemės ūkio ministras	Kęstutis Navickas

